Bara da Tižuka

Bara da Tižuka (port. Barra da Tijuca) – žymus rajonas Rio de Žaneire, Brazilijoje. Rajonas yra miesto pietvakariuose, prie Atlanto vandenyno. Šiame rajone, dažnai vadinamame tiesiog Barra, bus daugiausiai arenų 2016 m. olimpinėms žaidynėms, kurios pirmą kartą vyks Pietų Amerikoje. Barra garsus savo paplūdimiais ir daugybe ežerų bei upių. Barra bendras plotas yra 165,59 km². Asmenys, gimę ar gyvenantys Barra, yra vadinami barristomis. 2012 m. duomenimis, Barra rajone gyveno 300 823 žmonės.